|  |
| --- |
| NOTAT |

Energinets svar på høringssvar i forbindelse med udbud af systemgenoprettelsesreserve i DK1

|  |  |  |  |  |
| --- | --- | --- | --- | --- |
| **Høringspart** | **Afsnitsnr.** | **Høringsparts kommentar** | **Høringsparts forslag til ændringer** | **Energinets svar** |
| Ørsted Markets and Bioenergy | Tekniske betingelser afsnit 4.2 | Det er et voldsomt indgreb, hvis et anlæg tvangskøres i op til 8 uger – noget som afstedkommer en lang række spørgsmål. Nogle anlæg må ikke være i drift så mange timer om året, andre anlæg kan være bundet af varme, brændsel, støjbegrænsninger eller lignende.Hertil kommer omkostninger til drift- restlevetid og øget behov for revision.  | Fjerne kravet | Det er ikke krævet at anlægget nødvendigvis er i drift og producerer el i beordringsperioden. Kravet er at når anlægget beordres ”i drift” kan det startes på den minimale opstartstid.Teksten er rettet til så det tydeligere fremgår at der er tale om at anlægget skal være klar til at levere, men ikke nødvendigvis at levere.Yderligere er ”i drift” erstattet med ”driftklar varm". |
| Ørsted Markets and Bioenergy | Tekniske betingelser afsnit 4.5 | Det er uklart om Tabel 1 må justeres af leverandøren.Det kan være meget vanskeligt at nå en starttid på <1 time uanset hvornår anlægget har været i drift. Der er en række koblinger / tiltag mv., der skal på plads og et brandvarmt anlæg kræver en speciel opstart, som ikke bør forceres. | Klart eskrive hvilke starttider der er krav og hvilke der er en del af tilbuddet og kan justeres | Energinet er ikke enig i kommentaren. I linje 76 står:”Tabel 1 angiver de maksimale opstartstider”Det anses derfor som tydeligt angivet at der alene er tale om maksimale tider og ikke tider der kan forlænges. Driftsstatus ”i drift” og krav om opstartstid <1 time fjernet. |
| Ørsted Markets and Bioenergy | Tekniske betingelser afsnit 4.5 | Hvis anlægget uforudset kobler fra er det ikke muligt at sikre hurtig genindkobling.Hvis det bliver koblet fra fordi beskyttelsen gør det kontrolleret fordi netforholdene ikke er opfyldte for normalt drift vil den kunne koble over til ”blok-ø-drift”.Der er vores forståelse at der ikke er forventning om at anlæg skal kunne gå i Blok-ø-drift fra normal drift, men kun i forbindelse med levering af systemgenoprettelsesydelseslevering. | Når man spændingssætter et net, vil anlægget opleve en ret voldsom påvirkning og det er et spørgsmål om man ønsker at opgive forsøget på at spændingssætte for at holde den i ”blok-ø-drift” så snart den oplever for meget støj. | Det er korrekt at de tekniske betingelser i bilag 1 henviser til krav for genoprettelsesydelsesleverandører og at kravet er gældende i genoprettelsesydelsessituationer. RfG Artikel 15 stk. 5 litra c stiller krav om at hvis ikke hurtig genindkobling er muligt skal anlægget kunne overgå til Blok-ø-drift – når anlægget er med i genoprettelsesprocessen. |
| Ørsted Markets and Bioenergy | Tekniske betingelser afsnit 4.7 | Der står, at Energinet Elsystemansvar kan beordre - hvilke objektive kriterier ligger der til grund for, at der vil ske en sådan beordring? | Det bør fremgå tydeligt at dette afregnes separat og ikke er en del af aftalens betalingHvilket varsel vil der være på denne beordring. | KOMMISSIONENS FORORDNING (EU) 2017/1485 af 2. august 2017 om fastsættelse af retningslinjer for drift af elektricitetstransmissionssystemer artikel 18, sætter de specifikke kriterier for hvornår et transmissionssystem er i ”Emergency”.Det fremgår tydeligt af kontrakten (Bilag 2 til udbudsmaterialet) at afregning af en beordring jf. afsnit 4.7 sker ud fra den aftalte opstartsbetaling og variable betaling. |
| Ørsted Markets and Bioenergy | Tekniske betingelser afsnit 4.8 | Leverandøren bør kunne flytte/aflyse test med kort varsel såfremt det ikke er muligt at gennemføre testen pga. fx alm kommerciel drift eller havari |  | Det kan ikke accepteres at den årlige afprøvning aflyses med meget kort varsel. Senest varsel for aflysning indsat i de tekniske krav. Afprøvning af egenforsyningsanlæg har ingen bindinger til den normale drift og kan aflyses uden varsel, dog med information til Energinet Elsystemansvars KontrolCenter El. |
| Ørsted Markets and Bioenergy | Tekniske betingelser afsnit | Det fremgår ikke af forordningen hvilke prøver, der skal laves, hvorfor det ikke er muligt at medregne dette i et tilbud. | Beskrive hvilke prøver, der skal laves, så det er muligt at medregne omkostningerne. | Testplanen kapitel 2 stk. 2 litra 2 beskrive de overordnede krav til testen.Stk. 4 beskriver at testen jf. stk. 2 skal udføres efter et af Energinet Elsystemansvar A/S godkendt testoplæg.Da udbuddet er teknologineutralt, kan der ikke stilles tydeligere krav til omfanget af testen. |
| Ørsted Markets and Bioenergy | Udbudsbetingelser afsnit 5.3 | Leverandørne bør have en opsigelsesmulighed fx med 18 mdr. varsel – indkøbet kan gennemføres på 16 måneder jf. tabel 1, hvorfor der ikke er behov for at binde leverandøren længere.Den modsatte vej skal der være en binding, da der her er/kan være en investering der er bundet op på kontrakten. | Leverandøren kan opsige aftalen med 18 måneders varsel. | Der er tale om en treårig aftale, hvorfor Energinet vurderer at risikoen forbundet med en uopsigelig kontrakt er nærmest ikke eksisterende.Desuden vil der i forbindelse med opsigelighed normalt også være aftalt en uopsigelighedsperiode. Dermed bliver perioden, hvor der kan opsiges før tid, meget kort. Der er derfor ikke behov for en opsigelsesmulighed.Derudover er det Energinets holdning at et eventuelt opsigelsesvarsel skal være det samme for begge parter. |
| Ørsted Markets and Bioenergy | Udbudsbetingelser afsnit 9.2 | Der har historiks aldrig været et behov i nærheden af en hel uges drift pga. Black out – hvorfor det er meget underligt at dette skal indgå i udvælgelsen af bud. Hvis dette indgår i udvælgelsen, vil det ikke sikre at Energinet vælger den bedste til prisen.Da buddet skal indeholde testomkostninger, må man formode at budprisen allerede inkluderer start og energiomkostninger. Derfor vil udvælgelsen medtage dette to gange og derfor fravælge de anlæg med høje aktiveringsomkostninger selv om de måske var de billigste på rådighedsbetalingen. | Start og energi betaling bør udgå.Der står at Energinet vil vælge bedste til prisen, men der er ingen indikationer på kvalitetsforskel. Der bør derfor stå at de vælger billigst, alternativ skal kvalitet også indgå i udvælgelsen. | Opstartsbetaling og variabel betaling er nødvendige for at kunne tage højde for omkostningerne til evt. udnyttelse af drift af anlægget jf. Tekniske betingelser afsnit 4.7. I tilbudsevalueringen indregnes én opstart med efterfølgende drift i én uge, for at indregne sandsynlighed og omkostninger for den i afsnit 4.7 beskrevne beordring.Udbudsbetingelserne er tilrettet, så det fremgår tydeligt. |